इस पर मैंने उन महाशय से उनका परिचय मांगा तो उन्होंने अपना नाम शरद दाधीच बताते हुये पिंकसिटी प्रेस क्लब का सदस्य कार्ड दिखाने लगे। मैंने इस पर उनसे कहा कि इन सबके लिये ट्राफिक पुलिस अधिकृत है, आप नहीं, तो महाशय गाली-गलौज पर उतारू हो गये और कहने लगे कि तुम्हारी गाड़ी पर लगा प्रेस का स्टीकर फर्जी है क्योंकि तुम पत्रकार नहीं हो। उन्होंने मुझे धमकी देते हुये कहा कि मैं तुम्हारे खिलाफ फर्जी पत्रकार होने का मामला दर्ज करवाऊंगा। इस पर मैंने उन्हें मेरा परिचय देते हुये क्लब की सदस्यता का कार्ड भी दिखाया, परन्तु इस पर महाशय इतना उखड़ गये कि मेरे साथ-साथ क्लब के पदाधिकारियों पर आरोप लगाते हुये कहने लगे कि सिर्फ वोट हथियाने के लिये तुम लोगों को सदस्य बना डाला। आखिर में तंग आकर मैंने कुछ पत्रकारों को मौके पर बुलाने की बात की तो महाशय वहां से नौ दो ग्यारह हो गये।